Opgeskorte vonnis ná verkragtingArgieffoto ŉ Senior inspekteur van die Suid-Afrikaanse Inkomstediens wat ŉ 13-jarige meisie verkrag het, is Woensdag in die Boschfontein-streekshof gevonnis. Dalton Zulu Nyambi (50), wat by die Mpumalanga-grenspos gewerk het, is deur landdros Edgar Moletsane tot ses jaar tronkstraf gevonnis wat vir vyf jaar opgeskort is, het ŉ SAPA-korrespondent berig. “Indien jy enige soortgelyke misdryf pleeg, sal jy dadelik tronkstraf moet uitdien,” het Moletsane aan die beskuldigde gesê. Nyambi het skuldig gepleit op aanklag van verkragting. Hy het die tiener op 10 September 2013 verkrag terwyl hy onder die invloed van alkohol was. Hy is op 3 Desember 2013 in hegtenis geneem.